Категория беседа:Филология

message: : Преместено от Потребител беседа:Nk. --17:00, 10 април 2015 (UTC)
----
Привет! Филологията се подразделя на 2 големи области - езикознание (лингвистика) и литературознание. Така учените езиковеди са вид филолози (мнозина са такива и по образование), при това обикновено са изучавали или поне добре познават литературата на съответния език, както и обратно - литературоведите добре познават езика, литературата на който изучават. Хвърлих доста усилия да създам категории за филолозите по страни (вместо да се трупат неразпределени статии в националните категории за учени), а и ти после си загубил немалко време да ги разделяш, без да вземеш предвид горната им връзка. Винаги си добре дошъл да ме попиташ защо така съм категоризирал толкова статии, така ще избегнем излишни поправки. Приятни празници! --Elkost (беседа) 07:30, 10 април 2015 (UTC)
replies: text: Четох преди да го направя. Действително, в България езикознанието е част от обучението по филология, но не мисля, че това е универсална дефиниция. В български тълковен речник дефиницията е: „Съвкупност от научни дисциплини, които изучават езика и литературното творчество на един народ като част от неговата култура.“ . Руската статия: „совокупность наук, изучающих культуру народа, выраженную в языке и литературном творчестве“. Английската статия си я видял (още по-тясна дефиниция): „study of language in written historical sources; study of literary texts and written records, the establishment of their authenticity and their original form, and the determination of their meaning“.

text: Тези дефиниции не включват по-голямата част от езикознанието, която не се ограничава до анализиране на литературата. Очевидно между двете области има застъпване (най-очевидно - историческата лингвистика), но не виждам как невролингвистиката „изучава езика и литературното творчество на един народ като част от неговата култура“. Ако не пропускам нещо, това са си две успоредни области със застъпване (както имаме химията и биология, но и биохимия). --Спас Колев (беседа) 07:51, 10 април 2015 (UTC)
Бях уверен (съдейки по себе си, а и както те познавам), че си направил справка. И аз много четох тогава, но на мен ми е по-лесно, т.к. се занимавах с научни направления и образователни специалности, докато бях 5 год. администратор и преподавател във ВУЗ. Хващам се за последната ти дума - „биохимия“. Всъщност въпросът е дали да се водим от западната дефиниция в Ен.Уики за филологията като тясна интердисциплинарна област - както е биохимията спрямо нейните „родители“ биология и химия, или от източното определение в Ру.Уики (водещо и у нас), което обединява 2-те области. Тази обединителна идея идва от практическата нужда някак да се нарече науката на учителите по език и литература (предимно по държавния език, но и по чужди езици), подобно на общото понятие математика за аритметика, геометрия, алгебра и пр. Ако за някого напишем, че е филолог, как ще го разберат читателите ни на БГ? Никой няма да сметне, че лицето е изследовател на древни текстове, а ще го възприеме като специалист по език и литература, евентуално ще се запита дали е учен-езиковед или учен-литературовед. Излишно е да насаждаме чужди, неразбираеми определения, но задължително трябва да отбележим различните обхвати на термина (явно и това съм пропуснал). Не пречи да има и пояснение в категорията, че се отнася за широкото понятие, не за тясното. Виж също за справка последните нормативни документи, които открих:
* Класификатор на областите на висше образование и професионалните направления (2002) - само „2.1. Филология“ като общо понятие;
* Класификация на специалностите на научните работници (1995) - група специалности „05.04.00. Филология“ със специалности по литература, езици, езикознание, превод, дори журналистика и фолклористика. --Elkost (беседа) 14:41, 10 април 2015 (UTC)

text: Втората класификация ми е малко съмнителна (поставя механиката извън физиката), но аргументът ти за по-широкото разговорно значение е валиден. Ако адаптираме дефиницията в статията за Филология, нямам специални причини да не върна старото положение. Ще преместя този разговор на беседата на категорията и ще поискам допълнителни мнения - ако няма, ще възстановя нещата след празниците. Поздрави. --Спас Колев (беседа) 16:59, 10 април 2015 (UTC)
replies: text: : Готово. --Спас Колев (беседа) 10:02, 14 април 2015 (UTC)
replies: text: :: Здравейте, филолог съм по образование. Като такъв мога да потвърдя казаното от Елкост, че филологията се дели на два основни дяла - литературознание и езикознание (второто е синоним на лингвистика). Тук се включват обаче и редица културологични дисциплини като културна антропология, фолклористика, етнология и етнография. Филология се явява надредно понятие за всички тях. Надявам се да съм била полезна. - Йета (беседа) 15:54, 16 април 2015 (UTC)
thread_title:  Включване на езикознание